open-index/open-wikipedia-markdown huggingface dataset:
רינן חיים

**רינן חיים** (נולד ב-9 באפריל 1969) הוא שחקן טלוויזיה וקולנוע ישראלי.

## ביוגרפיה
רינן למד משחק בבית ספר למשחק של יורם לוינשטיין.

בשנת 1997 שיחק בסדרת הטלוויזיה "מרחב ירקון״ בתפקיד ג'קי. באותה השנה גם שיחק בסדרת הטלוויזיה "כחול עמוק" גילם את שלומי.

בשנת 1998 הופיע בסרט "קרקס פלשתינה" בתור לוגאסי. באותה השנה גם שיחק בסרט ההוליוודי "הבריחה מערב הסעודית" בתפקיד סם השקט.

בשנת 1999 הופיע בסדרת הטלוויזיה "אגוז" שיחק את מחמוד. באותה השנה גם השתתף בסדרת הטלוויזיה ״כל העולם במה״ ששודרה בערוץ הילדים, בה גילם את חייל בריון. בנוסף באותה השנה גם שיחק בסרט ההוליוודי "Delta Force One" בתפקיד ארכאולוג.

בשנת 2000 התארח בפרק הראשון של העונה השנייה של סדרת הנוער ששודרה בערוץ הילדים "החבר'ה הטובים" גילם את ויקטור. באותה השנה התארח גם בעונה השלישית בסדרה הקומית של ערוץ 2 "שמש" בתור שחקן. כמו כן באותה השנה גם הופיע בסרט הפשע "הבולשת חוקרת" בתור מומי. בנוסף באותה השנה הופיע גם בסרט "פרא".

בשנים 2000–2005 השתתף בסדרת דרמת הפשע של ערוץ 2 "זינזאנה" גילם את אשר עטיה.

בשנת 2001 השתתף בסרט "חמש דקות בהליכה" בתפקיד יונה מלול.

בשנת 2003 שיחק בסדרה "צימרים" ששודרה בערוץ הראשון גילם את יהושע.

בשנת 2004 הופיע בסדרה "שלווה" בתפקיד פציינט.

בשנת 2005 שיחק בסדרת הטלוויזיה של הערוץ הראשון "כתב פלילי" בתור שומר ראש שאקי.

בשנת 2006 השתתף בסדרה הקומית "זומזום" ששודרה בערוץ הילדים בחברת הכבלים של yes, גילם את דמותו של אסף.

בשנת 2009 הופיע בסרט "נתיב המזלות".

בשנת 2010 הופיע בסרט "כבוד" בתור שומר ראש.

בשנת 2022 שיחק בסרט "שער הפרחים" בתפקיד קצב.

רינן השתתף בהצגות: "קן הקוקיה" (תיאטרון הבימה), "אנטיגונה" (תיאטרון הרצליה), "הנשים האבודות מטרויה", "שלגיה ושבעת הגמדים" (תיאטרון הפרינג'), "מרד המתים", ו"רביזור" (תמונע).

## קישורים חיצוניים
* 
* 
* 
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1969
DDS

ממוזער| המחשה - יכולת פעולה הדדית של שירות הפצת נתונים של OMG
**DDS** (ראשי תיבות באנגלית של: **D**ata **D**istribution **S**ervice, תרגום: שירות הפצת הנתונים) הוא תקן מכונה-למכונה של קבוצת ניהול אובייקטים (OMG) (המכונה תווכה או "תשתית קישוריות") שמטרתו לאפשר העברת נתונים עם יכולות אמינות, ביצועים גבוהים, תפעוליות בינית, זמן אמת, סילומיות באמצעות דפוס פאב-סאב (publish-subscribe) .

DDS נותן מענה לצורכי החלפת נתונים בזמן אמת של יישומים בתחום התעופה והחלל, ההגנה, בקרת התנועה האווירית, כלי רכב אוטונומיים, מכשירים רפואיים, רובוטיקה, ייצור חשמל, סימולציה ובדיקות, ניהול רשת חכמה, מערכות תחבורה ועוד.

## ארכיטקטורה
### מודל
DDS היא תוכנת רשת המפשטת תכנות רשת מורכבות. היא מיישמת את מודל "פאב-סאב" (פרסם-הירשם) לשליחה וקבלה של נתונים, אירועים ופקודות בין הצמתים. צמתים המייצרים מידע יוצרים "נושאים" (למשל, טמפרטורה, מיקום, לחץ) ומפרסמים (פאב) "דגימות". DDS מספקת את דגימות למנויים שמצהירים על עניין בנושא זה (סאב).

DDS מטפל במטלות העברה: כתובת הודעות, סראליזציה (כך שמנויים יכולים להיות בפלטפורמות שונות מהמפרסם), מסירה, בקרת זרימה, ניסיונות חוזרים וכו'. כל צומת יכול להיות מפרסם, מנוי או שניהם בו-זמנית.

מודל הפרסום-הרשמה של DDS ממזער למעשה תכנות רשת מורכבות עבור יישומים מבוזרים.

DDS תומך במנגנונים שחורגים מהמודל הבסיסי של פרסום-הרשמה. היתרון העיקרי הוא שיישומים המשתמשים ב-DDS לתקשורת שלהם מנותקים. צריך להשקיע זמן עיצוב מועט יחסית בטיפול באינטראקציות ההדדיות שלהם. בפרט, האפליקציות לעולם אינן זקוקות למידע על האפליקציות האחרות המשתתפות, כולל קיומן או מיקומן. DDS מטפל בשקיפות בהעברת הודעות ללא צורך בהתערבות מיישומי המשתמש, כולל:
* לקבוע מי צריך לקבל את ההודעות
* היכן נמצאים הנמענים
* מה קורה אם לא ניתן להעביר הודעות

### יכולת תקשורת הדדית (Interoperability)
הן יישומי תוכנה קנייניים והן בקוד פתוח של DDS זמינים. אלה כוללים ממשקי תכנות יישומים (API) וספריות של יישומים ב־Ada, C, C++, C#, Java, Python, Scala, Lua, Pharo, Ruby ו־Rust .

ספקי DDS השתתפו בהדגמות של יכולת פעולה הדדית בפגישות הטכניות של OMG Spring מ-2009 עד 2013.

## קישורים חיצוניים

## הערות שוליים

קטגוריה:תקנים בתחום המחשוב
התאגיד המנהל של המאגר לביטוח רכב חובה בע"מ

**התאגיד המנהל של המאגר לביטוח רכב חובה בע"מ** שנודע גם בשם המקוצר "תאגיד הפול" מאפשר לכל מי שמחזיק ברישיון נהיגה במדינת ישראל לרכוש ביטוח חובה לרכב בהתאם לדין המחייב רכישתו.

מטה החברה ממוקם בראשון לציון.

## היסטוריה
הוראות החוק בישראל בהן הוראות פקודת ביטוח רכב מנועי (נוסח חדש), התש"ל-1970 מחייבות את המחזיק, הנוהג והמשתמש ברכב מנועי להחזיק בביטוח שיכסה את אחריותו במקרה של תאונת דרכים לפי חוק פיצויים לנפגעי תאונות דרכים.

עקב התנגשות בין הוראת החוק בישראל לפיה על כל משתמש או בעל רכב מנועי להחזיק פוליסת ביטוח לרכב, לבין המצב בפועל שבו חברות הביטוח אינן מחויבות לבטח כל אדם הפונה אליהן בתעריפים המקובלים, התעורר צורך במתן מענה שיגשר על הפער. בעבר ניתן לכך מענה באמצעות ביטוח משותף של ה"מאגר הישראלי לביטוח רכב חובה ליד איגוד חברות הביטוח בישראל" שלקחו בו חלק כל המבטחים בביטוח רכב חובה בישראל. הפרמיה של כל מי שרכש ביטוח חובה הייתה גבוהה מעט יותר בכדי לסבסד בכך את הנהגים שחברות הביטוח סירבו לבטח.

ב-2001, במסגרת הרפורמה בביטוח הרכב), הוחלט להתקין תקנות חדשות המגדירות את הביטוח השיורי כ"ביטוח משתמש ברכב מנועי שלא השיג כיסוי ביטוחי באופן ישיר אצל מבטח". הטיפול בביטוח השיורי עבר לתאגיד שייסדו החברות המבטחות בישראל בינואר 2002, ששמו "התאגיד המנהל של המאגר לביטוח רכב חובה בע"מ".

## מהות
התאגיד מבטח בעלי רכב ונהגים שחברות הביטוח אינן מבטחות לפי תעריפים רגילים, בין אם מדובר ברכבים דו-גלגליים, נהגים שבעברם תאונות דרכים רבות, עבירות תעבורה או בשל מדיניות החברות (כגון ביטוח רכב לתקופה קצרה משנה, כגון השכרת רכב או רכב שאינו נמצא בשימוש). חלקן של חברות הביטוח במאגר נקבע מדי שנה בהתאם לחלקה של כל חברה בסך הפרמיות רכב חובה באותה שנת חיתום.

רכבים דו גלגליים מבוטחים בפול מסיבות שונות. מבחינה סטטיסטית רכבים דו גלגליים בהם אופנועים וקטנועים מעורבים בתאונות דרכים יותר מאשר רכבים פרטיים והפגיעות בגוף במקרה של תאונה בה מעורב רכב דו גלגלי לרוב קשות יותר. בנוסף, רכבים אלו קלים יותר לגניבה מאשר רכב פרטי ולכן חברות הביטוח לא מעוניינות בביטוחים אלו.

ביטוח הפול מציע ביטוח לדו גלגלי במחיר אחיד, אך גבוה ממחיר השוק. המחיר לא תלוי בסוג האופנוע או עברו הביטוחי של הנהג והוא ביטוח חובה המכסה פגיעות גוף בלבד לנהג והמשתמשים האחרים בדרך.

## קישורים חיצוניים
* 
*אתר הפול
* קטיה שורצמן, על אודות הביטוח השיורי באמצעות תאגיד הפול, יולי 2016
*ביטוח הפול באתר הפניקס, 1 באוגוסט 2018
*הפול – ביטוח חובה לכולם בשנת 2024 באתר Wobi

## הערות שוליים

קטגוריה:חברות ביטוח ישראליות
קטגוריה:ישראל: תאונות דרכים
קטגוריה:ישראל: ביטוח
איגוד חברות הביטוח בישראל

**איגוד חברות הביטוח בישראל** הוא ארגון התנדבותי ישראלי בו חברים מרבית המבטחים (חברות הביטוח) הפועלים בישראל בענפי הביטוח הכללי ובענף הביטוח הימי. כל מבטח ישראלי שיש לו רישיון ביטוח באחד מהענפים האמורים רשאי להצטרף כחבר באיגוד.

החל מפברואר 2024, מכהן ישראל מימון כמנכ"ל התאחדות חברות לביטוח חיים בע"מ ואיגוד חברות הביטוח בישראל. האיגוד רשום כעמותה ברשם העמותות.

## פעילות הארגון
האיגוד ממומן מדמי חבר שמשלמים המבטחים החברים בו. הוא פועל ללא כוונת רווח ואינו מחלק רווחים בין חבריו.

מטרות האיגוד כוללות ייצוג המבטחים מול המפקח על הביטוח ורשויות המדינה השונות, כמו משרדי הממשלה, הכנסת, רשויות ציבוריות ומוסדות ציבוריים. האיגוד פועל גם כתחליף לפניות מצד הרשויות והגופים הללו. בנוסף, האיגוד עוסק בנושאי חקיקה הקשורים לביטוח או בעלי השפעה על הענף.

הוא מייצג את תחום הביטוח בתקשורת ובקרב הציבור, ומבצע התקשרויות ענפיות בהתאם להיתרים הנדרשים לפי החוק. ההאיגוד אחראי על ארגון ומימון פעולות נגד תופעות בלתי חוקיות בתחום הביטוח, כגון הונאות.

האיגוד ממומן באמצעות דמי חבר שמשלמים המבטחים החברים בו. האיגוד פועל ללא כוונת רווח ואינו מחלק רווחים בין חבריו.

בנוסף, הארגון חבר בארגוני ביטוח בינלאומיים.

באיגוד מיוצגות כל חברות הביטוח הגדולות למעט מגדל שפרשה ב-2017.

### פרשת קרטל חברות הביטוח
בדצמבר 2001 הורשע איגוד חברות הביטוח בעיסקת טיעון בפרשת קרטל חברות הביטוח, ונגזר עליו קנס של מיליון ש"ח. במסגרת הפרשה נחשף כי ב-1992 גיבש האיגוד הסדרים כובלים בניגוד לחוק בענפי ביטוח שונים.

## ראשי האיגוד
בראשות הארגון נבחרים לעמוד אחד ממנהלי חברות הביטוח הגדולות.

### יו"ר
*עופר אליהו
*יאיר המבורגר - יו"ר חברת הראל השקעות - כיהן בתפקיד בשנים 2024-2016
*בני גבאי - יו"ר חברת הפניקס חברה לביטוח, מכהן בתפקיד מינואר 2024

### מנכ"ל
*גיא רוטקופף - כיהן בשנים 2023-2016
*ישראל מימון - משנת 2024

## קישורים חיצוניים
* 
* אתר איגוד איגוד חברות הביטוח בישראל

## הערות שוליים

קטגוריה:ישראל: ביטוח
קטגוריה:ביטוח פנסיוני בישראל
קטגוריה:ישראל: ארגונים
קטגוריה:איגודים בישראל
קטגוריה:מורשעים בהסדר טיעון
בלקמור'ס נייט

ממוזער| הופעה של הלהקה בהיידלברג שבגרמניה בשנת 2002
**בלקמור'ס נייט** (באנגלית: **Blackmore's Night**) היא להקת פולק רוק בריטית-אמריקאית שהוקמה במקור בשנת 1997 על ידי הגיטריסט ריצ'י בלקמור והסולנית קנדיס נייט. שם הלהקה הוא הלחם של שמות המשפחה שלהם. המוזיקה של הלהקה מאופיינת בשילוב ייחודי של מלודיות בהשראת תקופת רנסאנס עם מוזיקת פולק רוק. מילות שירי הלהקה לעיתים רבות נכתבו בהשראת סיפורי פנטזיה ותקופת ימי הביניים. מבחינה אינסטרומנטלית, הלהקה נוהגת לרוב להשתמש במגוון רחב של כלים מסורתיים כמו לאוטות, מנדולינות וחליליות, אשר תורמים לצליל הייחודי של שירי הלהקה שהוא בסגנון ימי הביניים. לאורך השנים הלהקה בחרה לשלב בשירים מסוימים גם כלי נגינה מודרניים כמו גיטרות חשמליות, סינתיסייזרים וכלי הקשה.

לאורך השנים הלהקה הוציאה 11 אלבומי אולפן.

הלהקה נוצרה לאחר שבלקמור, לו הייתה קריירה מצליחה כגיטריסט בלהקות הרוק Deep Purple ו-Rainbow, החליט להקים להקה חדשה יחד עם בת זוגו, קנדיס נייט, שהייתה זמרת הליווי של להקת Rainbow.

אלבום הבכורה של הלהקה, "Shadow of the Moon", אשר יצא לשווקים ב-1997, זכה להצלחה מסחרית, ובמיוחד באירופה.

הלהקה נוהגת להופיע בירידי רנסאנס, ובפסטיבלים שונים בסגנון תקופת ימי הביניים. בקונצרטים של הלהקה הנגנים נוטים להתלבש בתלבושות טיפוסיות של תקופת ימי הביניים. אל הצמד נוהגים להתלוות בקונצרטים בין חמישה עד שישה נגנים שונים לא קבועים, המנגנים במגוון כלי נגינה.

## חברי הלהקה
* ריצ'י בלקמור - גיטרה אקוסטית וחשמלית, מנדולינה, מנדולה, דומרה, הארדי גארדי, נייקלהרפה
* קנדיס נייט - שירה, צ'נטר, קורנמוז, קלמית, ראושפייפה, תוף מרים, כלי נשיפה מעץ

## דיסקוגרפיה
* 1997 - Shadow of the Moon
* 1999 - Under a Violet Moon
* 2001 - Fires at Midnight
* 2003 - Ghost of a Rose
* 2006 - The Village Lanterne
* 2006 - Winter Carols
* 2008 - Secret Voyage
* 2010 - Autumn Sky
* 2013 - Dancer and the Moon
* 2015 - All Our Yesterdays
* 2021 - Nature's Light

## קישורים חיצוניים

* 

## הערות שוליים

קטגוריה:צמדים מוזיקליים בריטיים
קטגוריה:אמני ספיינפארם רקורדס
קטגוריה:להקות שהוקמו בשנת 1997
מוחמד עבד אל-ע'אני אל-עוויווי

**מוחמד עבד אל-ע'אני עבד אל-רזאק עבד אל חאלק אל-עוויווי** (בערבית: **محمد عبد الغني عبد الرازق عبد الخالق العويوي**), המכונה בקצרה: **מוחמד עבד אל-ע'אני,** הוא משפטן ושופט פלסטיני אשר שימש בשנים 2012–2016 כיועץ המשפטי של הרשות הפלסטינית וממרץ 2024 הוא מכהן בתפקיד נשיא המועצה השיפוטית העליונה ולנשיא בית המשפט העליון הפלסטיני.

## קריירה
בשנת 1974 סיים את בית הספר התיכון "איברהימי" בחברון. למד משפטים ב במרוקו וב-1978 קיבל תואר ראשון במשפטים.

בשנים 1980–1995 הוא עבד במשרד עורכי דין שלו, בחברון.

בשנת 1993 היה חבר חבר הנאמנים של אוניברסיטת חברון.

בשנת 1995 החל את דרכו כשופט שלום, במערכת המשפט הממשלתית. הוא קיבל מינוי לנשיא בית משפט השלום בחברון ובשנת 2005 התמנה עוזר התובע הכללי.

ב-20 בנובמבר 2012 מונה ליועץ המשפטי של הרשות הפלסטינית. ובהמשך, מונה לשופט בבית המשפט העליון וב-2019 מונה לחבר בבית המשפט החוקתי.

ב-18 במרץ 2024 מונה לנשיא המועצה הפלסטינית השיפוטית העליונה, ולנשיא בית המשפט העליון הפלסטיני. קודמו בתפקיד היה עיסא אבו שראר.

### תפקידים נוספים
* מרצה במשרה חלקית בפקולטה למשפטים באוניברסיטת ביר זית.
* חבר בוועדה האקדמית וכן חבר בוועד המנהל של המכון הפלסטיני למשפטים.
* ייצג את הרשות הפלסטינית בכנסים אזוריים ובינלאומיים.

## הערות שוליים

קטגוריה:סגל אוניברסיטת ביר זית
קטגוריה:שופטים פלסטינים
קטגוריה:חברון: אישים
קטגוריה:פלסטינים שנולדו ב-1956
It's OK I'm OK

"**It's OK I'm OK**" (בעברית: "**זה בסדר אני בסדר**") הוא שיר של הזמרת-יוצרת הקנדית טייט מקריי. הוא יצא ב-12 בספטמבר 2024, תחת הוצאת RCA רקורדס כסינגל שמתוך האלבום So Close to What.

## רקע והוצאה
לאחר שהוציאה את אלבום האולפן השני שלה, *[[Think Later]]*, בדצמבר 2023, יצאה טייט מקריי למסע ההופעות על מנת לקדמו. מתוך האלבום יצא הסינגל "Greedy" (2023), שהיה אחד מהסינגלים המצליחים ביותר שלה. במרץ 2024 חשפה מקריי שהיא חזרה לאולפן הקלטות כשנשאלה על האפשרות של הוצאה של מוזיקה חדשה הגיבה: "אני חושבת שזה רק להבין מה אני רוצה, בזמן שאני מתכוננת לסיבוב ההופעות. בכנות, אני רק מקבלת סיפורים לצאת ולכתוב ולראות את מה שעולה לי בראש עכשיו, במיוחד מכיוון שזה כל כך מהר אחרי שהאלבום שלי פשוט יצא לאור, אני מרגישה החוצה את המים ורואה איך זה מרגיש לחזור שוב."

מקריי כתבה את השיר "It's OK I'm OK" יחד עם ריאן טדר, סוואן קוטצ'ה והמפיק שלו, איליה סלמנזאדה. ב-22 באוגוסט 2024, במהלך הופעתה במדיסון סקוור גארדן, מקריי ביצעה לראשונה את השיר החדש כהדרן בסיבוב ההופעות. זה כלל את המילים "זה בסדר. אני בסדר. אני לא באמת צריך להגיד. זה בסדר. אתה יכול לקבל אותו בכל מקרה." על פי לקסי קרסון מגזין וראייטי, "אלמנטים של [זה] עוררו שירים מהאלבום של בריטני ספירס משנת 2000 *[[Oops!... I Did It Again]]*". מקריי פרסמה תמונה שלה עם כותרת השיר כתובה על חול בספטמבר 2024, וקבעה ש"אתם לא מוכנים" לזה. שותפה הקודם שלה טדר אהב את הפוסט. השיר יצא לאור כסינגל ב-12 בספטמבר 2024.

השיר עצמו עוסק באישה שמדברת על החבר לשעבר שלה. המספרת ששמחה שהיא כבר לא בקשר עם האקס שלה, ומזהיר את חברתו החדשה מפניו.

## וידאו קליפ
את הקליפ לשיר ביימה האנה לוקס דייוויס. כשדיברה על ההשראות מאחורי הסרטון, אמרה מקריי: "כל כך הרבה סרטוני פופ. בריטני הישנה, כריסטינה הישנה. זה מאוד קמפי, הייתי אומרת. שון [בנקהד] לחלוטין טרף את הכוריאוגרפיה." הקליפ מציג את מקריי במקום כלשהו בניו יורק, בו היא הולכת ברחובות בכמה תלבושות. בשלב מסוים, היא נעצרת כשהיא מסתובבת בעירום.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי טייט מקריי
קטגוריה:שירים באנגלית
קטגוריה:שירים שנכתבו על ידי טייט מקריי
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי סוואן קוטצ'ה
קטגוריה:שירים שנכתבו על ידי ראיין טדר
קטגוריה:שירים שהופקו על ידי איליה סלמנזאדה
קטגוריה:שירי זהב בארצות הברית
קטגוריה:סינגלים בהוצאת RCA רקורדס
יחסי טונגה–מקסיקו

**יחסי טונגה–מקסיקו** הם היחסים הדיפלומטיים בין **[[מקסיקו|המדינות המקסיקניות המאוחדות]]** ל**[[טונגה|ממלכת טונגה]]**. שתי המדינות חברות באו"ם.

## היסטוריה
מקסיקו וטונגה כוננו יחסים דיפלומטיים ב-26 בספטמבר 2008. מגעים דו-צדדיים בין שתי המדינות כמעט ולא קיימים והיחסים מפותחים אך ורק בפורומים רב-צדדיים כגון האו"ם. בנובמבר 2010, ראש חטיבת שינויי האקלים במשרד הסביבה ושינויי האקלים של טונגה, סיונה טוקיה לפה, ייצגה את טונגה בוועידת שינויי האקלים של האו"ם לשנת 2010 שהתקיימה בקנקון.

קיים אינטרס הדדי בחיזוק היחסים הדו-צדדיים בין שתי המדינות בנושאים כמו שיתוף פעולה טכני, חינוכי ותרבותי המקדם את פיתוח טונגה, כולל הכשרה טכנית של צעירים טונגאים, לימוד ספרדית בבתי ספר והפצת התרבות המקסיקנית. מאז 2016, ממשלת מקסיקו הציעה מלגות מדי שנה לאזרחים טונגאים ללימודי תואר שני במוסדות להשכלה גבוהה במקסיקו. בשנת 2018 נחגגו 10 שנים של ידידות בין שתי המדינות.

## קישורים חיצוניים

מקסיקו
טונגה
יחסי ונצואלה–טונגה

**יחסי ונצואלה–טונגה** הם היחסים הדיפלומטיים בין **[[ונצואלה|הרפובליקה הבוליברית של ונצואלה]]** ל**[[טונגה|ממלכת טונגה]]**. שתי המדינות חברות באו"ם.

עד 2021, טונגה הייתה אחת מ-9 המדינות באוקיינוס השקט שקיימו יחסים דיפלומטיים עם ונצואלה.

## נציגויות דיפלומטיות
* ונצואלה אינה מיוצגת בטונגה, הן בדרג השגרירות והן בדרג הקונסולרי. ונצואלה האמינה את שגרירותה שבקנברה, בירת אוסטרליה הסמוכה, על טונגה.
* טונגה אינה מיוצגת בוונצואלה, הן בדרג השגרירות והן בדרג הקונסולרי.

טונגה
ונצואלה
יחסי טונגה–קובה

**יחסי טונגה–קובה** הם היחסים הדיפלומטיים בין **[[קובה|הרפובליקה של קובה]]** ל**[[טונגה|ממלכת טונגה]]**.

## היסטוריה
השגריר הקובני הראשון שהוסמך בטונגה, חוסה לואיס רובאינה (חתום על טונגה בניו זילנד), העניק את תעודתו למלך ג'ורג' טופו החמישי במרץ 2009. המלך ביקר בעבר בקובה. על פי הדיווחים, השגריר רוביינה והמלך ג'ורג' דיברו על "חיזוק שיתוף הפעולה הבילטרלי, במיוחד בבריאות, חינוך, ספורט, חקלאות והכשרה למשאבי אנוש".

השגריר הראשוני של טונגה שהוסמך בקובה היה הנציגה הקבועה שלה באו"ם, פקיטאמואלואה אוטויקאמאנו, עד אפריל 2009, כאשר סונטנה טואה טאומו-טופו ירש אותה בתפקיד.

קובה
טונגה
סוף חמה לבוא

"**סוף חמה לבוא**" הוא אלבום האולפן החמישי של הזמר-יוצר הישראלי ישי ריבו. האלבום הושק ב-16 בספטמבר 2024 במהלך הופעה של ריבו במדיסון סקוור גארדן.

השירים בו עוסקים בגאולת הפרט והכלל. עקב המלחמה שונו חלק משירי האלבום.

שמו של האלבום שאוב מסוגיה ב.

## סינגלים ושירי האלבום
כתר מלוכה, סיבת הסיבות, תכף יפתח ולא נפסיק לחלום יצאו בתחילה כסינגלים לקראת האלבום, אך עקב מלחמת חרבות ברזל שירי האלבום שונו. לאחר צאת האלבום, גם השיר "ארץ ישראל" יצא כסינגל שיווקי לתחנות הרדיו.

## קישורים חיצוניים

* 

## הערות שוליים

קטגוריה:אלבומי ישי ריבו
קטגוריה:אלבומי קונספט
קטגוריה:אלבומי מוזיקה יהודית
קטגוריה:אלבומי פופ
קטגוריה:אלבומי רוק ישראליים
האנדרטה לפיגועי 11 בספטמבר בסטטן איילנד

[ממוזער|האנדרטה ב[סטטן איילנד, ניו יורק, לזכר נפגעי 11 ספטמבר]]
**האנדרטה לפיגועי 11 בספטמבר בסטטן איילנד** (באנגלית: **Postcards (memorial)**, כלומר "גלויות") היא פסל חוצות ב, סטטן איילנד, ניו יורק, ארצות הברית. היא נבנתה בשנת 2004. זוהי אנדרטה קבועה לזכר 274 תושבי סטטן איילנד שנהרגו בפיגועי 11 בספטמבר של 2001 ובפיגוע במגדלי התאומים בשנת 1993. בין ההרוגים, רבים שעבדו במרכז הסחר העולמי, שוטרים ולוחמי אש שהצטרפו למאמצי החילוץ ונהרגו כאשר המגדלים התמוטטו, ונוסע אחד בטיסה 93 של יונייטד איירליינס, שנהרג בהתרסקות בשנקסוויל, פנסילבניה. אדם אחד שנהרג בהפצצת מרכז הסחר העולמי ב-1993 מיוצג גם כן.

## עיצוב האנדרטה
[ממוזער|[צללית|צלליות חלק קטן מקורבנות הפיגועים, המביטים לכיוון הגראונד זירו באנדרטה]]
כל קורבן מסטטן איילנד זכה לכבוד בלוח גרניט בגודל 23 ס"מ × 28 ס"מ הנושא את שמו, תאריך הלידה ומקום עבודתו ב-11 בספטמבר 2001, כמו גם את הפרופיל שלו בצללית. קו האמצע בין שני הקירות ("גלויות" במינוח האמריקאי) מצביע ישירות על הגראונד זירו (ראו בתמונה משמאל), ובכך מתייחס למגדלי התאומים של מרכז הסחר העולמי שנהרסו ב-11 בספטמבר. הצלליות הבודדות נראות כולן כמסתכלות לאותו כיוון - לכיוון הגראונד זירו. ההשפעה של עמידה בין הקירות יכולה להיות עוצמתית למדי - חלקם חוו סוג של "אחדות" עם אלה שאבדו ומיוצגים בצלליות, כאשר כולם מסתכלים יחד לעבר אתר המגדלים החסרים.

ההתקפה על המגדלים יצרה שריפה והרס כה מסיביים, עד שרק מעט שרידים הניתנים לזיהוי נמצאו לקבורה. לדברי ג'יימס מולינרו , נשיא הרובע של סטטן איילנד דאז, "אולי 60 אחוז מהאנשים שהפרופיל שלהם נמצא כאן, קרוביהם, יקיריהם, לא קיבלו שרידים. זה בית הקברות שלהם".

## היסטוריה
האנדרטה תוכננה על ידי האדריכל הניו יורקי מסאיוקי סונו, שזכה בתחרות העיצוב שהתקיימה בתחילת 2003. הוא הוזמן לעצב את האנדרטה לאורך החוף הצפוני של סטטן איילנד, ליד טרמינל סנט ג'ורג', המשקיף על נמל ניו יורק, מנהטן התחתית ופסל החירות. הבנייה החלה ב-11 בספטמבר 2003. הפתיחה וההקדשה נערכו ב-11 בספטמבר 2004.

בשנת 2018, על פי בקשת נשיא הרובע ג'יימס אודו , משרדו של ראש העירייה ביל דה בלאזיו הקצה 250,000 דולר מהחברה לפיתוח כלכלי של העיר ניו יורק  לשיפוץ האנדרטה. הניקוי החל ביולי 2019.

## קישורים חיצוניים

## הערות שוליים

קטגוריה:פיגועי 11 בספטמבר
11 בספטמבר
11 בספטמבר
11 בספטמבר
11 בספטמבר
11 בספטמבר
קטגוריה:מעשי טבח בארצות הברית
קטגוריה:תקריות ואסונות תעופה בניו יורק
קטגוריה:תקריות ואסונות תעופה בארצות הברית
קטגוריה:תקריות ואסונות תעופה של כלי טיס מארצות הברית
קטגוריה:שרפות בניו יורק
קטגוריה:2001 בארצות הברית
קטגוריה:פעולות טרור ב-2001
קטגוריה:מגדלי התאומים
סרגיס הראשון ג'אקלי

**סַרְגִּיס הראשון ג'אקלי** (בגאורגית: **სარგის I ჯაყელი**; נפטר בשנת 1285) היה נסיך שליט (מתאווארי) גאורגי מבית ג'אקלי  שהפך לנסיך השליט הריבוני הראשון של אתאבגות סאמצחה בשנת 1268.

## קורות חייו
סרגיס היה בנו של בֶּכָּה ג'אקלי, שנהרג בקרב כנגד המונגולים בשנת 1220, ונכדו של איוואן הראשון ג'אקלי , אריסתווי ("דוכס") וסיפאהסלר ("קונסול") מסאמצחה. היה לו אח מבוגר, איוואן הידוע גם בשם פאפא, שלחם יחד עמו כנגד הכוחות הפולשים מהנסיכויות הבייליקיות באנטוליה בפיקודו של סבם בסביבות 1245. עד אז, ממלכת גאורגיה הייתה תחת הגמוניה פוליטית מונגולית והייתה בדעיכה.

מאוחר יותר מופיע סרגיס ברשומות ההיסטוריות בתור הסיפאהסלר של סאמצחה, ככל הנראה ירש את סבו איוואן הראשון, שנפטר כפי הנראה בסביבות 1247. סרגיס היה נאמן למלך דוד השביעי אולו , אשר שהתקומם כנגד השליטה של האילח'אנים המונגולים והפקיד את כוחותיו תחת פיקודו של ג'אקלי ב-1260. בדצמבר 1260, פיקד סרגיס על כוח של 8,000 מורדים. הוא הצליח לתפוס כ-20,000 חיילים בראשות הגנרל המונגולי ארע'ון אקא  בסביבות טָשִׁיסְקָארִי  ואַחַלְדָּאבָּה . בעוד מפגש ראשוני של 1,500 חיילי חיל החלוץ הגאורגי 1,500 כנגד 6,000 הפרשים של ארע'ון היה מוצלח, בסופו של דבר הוכרעו המורדים כאשר הכוחות העיקריים של ארע'ון הצטרפו ללחימה, לאחר שארע'ון שוכנע על ידי האציל הגאורגי שהיה נאמן לו, קָאחָה תּוֹרֶלִי , מלסגת. סרגיס נסוג למפקדתו של המלך דוד השביעי באָצְקוּרִי , ובמאי 1261 הוא הצליח לעצור את התקפתו של ארע'ון על מבצר אבותיו צִיחִיסְגְּ'ווָארִי . מאוחר יותר ויתרו, דוד השביעי וסרגיס, על המאבק והצטרפו לדוד השישי נארין, בן דודו ושליט משותף של דוד השביעי במערב גאורגיה.

בשנת 1262 התלווה סרגיס לדוד השביעי לחצר האיל-חאן. דוד לקח על עצמו את האשמה במרד במטרה להציל את ממלכתו מפני זעמו של הולאגו חאן, תוך ציון השחיתות של פקידי המס של האיל-חאן כעילה למרד. בערך באותו זמן, הוא השתתף במאבקו של האיל-חאן נגד השליט המונגולי המתחרה ברקה חאן  מאורדת הזהב, ולפי הנטען הציל את חייו של הולאגו במהלך קרב. עם שובו לטביליסי נכלא סרגיס, אך שוחרר במהירות באמצעות התערבותו של האיל-ח'אן. בשנת 1266, לאחר שהרגיש כי נבגד, התנתק סרגיס מהחצר הגאורגית, אך נשאר וסאל נאמן לאיל-ח'אנים וקיבל מהולאגו מעמד של אינג'ו . משמעות הדבר היא שסאמצחה הפכה למעשה לעצמאית מהכתר הגאורגי והוכפפה תחת שלטון ישיר של האיל-ח'אן. עם זאת, הקשר של סרגיס עם החצר הגאורגית לא נותק לחלוטין, מכיוון שמוזכר כמי שקיבל את אות הכבוד של "האדון הרם של האוצר" תחת דמטרה השני מגאורגיה  (1270–1289). בערוב ימיו חלה סרגיס וסיים את חייו לאחר שפרש במנזר סָפָארָה  תחת השם סָאבָּא, וירש אותו בנו בכה הראשון ג'אקלי. בכה בנה כנסייה במנזר והקדיש אותה לאביו, סאבא הקדוש, כשאביו היה עדיין בחיים.

## קישורים חיצוניים

* הערך **[https://archive.org/details/abashidze-enciklopedia-tomi-9_202409/page/101/mode/1up סַרְגִּיס הראשון]** באנציקלופדיה הגאורגית סובייטית  כרך 9, עמוד 101, טביליסי, 1985, 

## הערות שוליים

קטגוריה:אנשי צבא גאורגים
קטגוריה:גאורגיה: אצולה
קטגוריה:סאמצחה
וסלי דקאס

**וסלי רוברטו דקאס** (בספרדית: **Wesly Roberto Decas**; נולד ב-11 באוגוסט 1979) הוא כדורגלן הונדורסי המשחק בעמדת המגן השמאלי בהפועל רעננה.

## קריירה
דקאס התחיל את הקריירה שלו בקבוצות כדורגל מקומיות בהונדורס. ב-29 באוגוסט 2017 הושאל לחוארס המקסיקנית במדיה רשם רק הופעה אחת. ב-22 ביולי 2018 הושאל לנסיונל הפורטוגלית. ב-26 באוגוסט ערך את הופעת הבכורה שלו בקבוצה בניצחון 1-2 נגד ויטוריה סטובל. בינואר  החליט לעזוב את נסיונל. ב-15 בפברואר 2019 הושאל לקבוצת המילואים של אטלנטה יונייטד. ב-6 באוקטובר 2019 הבקיע את שער הבכורה שלו בקריירה בתיקו 1-1 נגד פיטסבורג רוברהאונדס.

בינואר  חתם במוטגואה מליגת העל ההונדורסית. במוטגואה הפך לשחקן הרכב ושיחק בה 4 וחצי עונות.

בקיץ  חתם בהפועל רעננה מהליגה הלאומית.

דקאס השתתף עם נבחרת הנוער של הונדורס בגביע העולם בכדורגל עד גיל 20 בשנת  ובאולימפיאדת טוקיו 2020. ב-24 במרץ 2022 ערך את הופעת הבכורה שלו בנבחרת הבוגרת בתיקו 1-1 נגד .

## קישורים חיצוניים

קטגוריה:כדורגלנים הונדורסים
קטגוריה:מגני כדורגל הונדורסים
קטגוריה:כדורגלני נסיונל מדיירה
קטגוריה:כדורגלני הפועל רעננה
קטגוריה:כדורגלנים זרים בישראל
קטגוריה:ספורטאים זרים במקסיקו
קטגוריה:ספורטאים זרים בפורטוגל
קטגוריה:ספורטאים זרים בארצות הברית
קטגוריה:ספורטאים זרים בקוסטה ריקה
קטגוריה:כדורגלנים באולימפיאדת טוקיו (2020)
קטגוריה:כדורגלני גביע הזהב 2023
קטגוריה:ילידי 1999
הדג'ו הור

**הדג'ו הור** היה שליט צפון מצרים מתרבות מצרים העתיקה שחי בתקופת מצרים הפרהיסטורית. פירוש השם Hedju Hor הוא "השרביתים של הורוס".

ייתכן ששלטונו החל בסביבות 3,250 לפני הספירה, אבל כמעט שום דבר לא ידוע על קיומו. שמו נמצא באזור הדלתא של הנילוס ועל כד בתורה, מצרים. ההשערה הנפוצה ביותר היא שהדג'ו הור היה הפרעה הראשון של מצרים התחתונה, או האחרון; ושהוא חי בתרבות סמאינה או תרבות גרזה (נקראת גם התקופה הקדם-שושלתית, אשר התאפיינה בתהליך מתמשך של איחוד מדיני והובילה לתקופה השושלתית הקדומה). שמו של הדג'ו הור נמצא על שני כדי חרס, עליהם מופיע הסרך שלו (מעין פאסאדה מצרית עתיקה). הכדים נמצאו בדלתא המזרחית של הנילוס ובאבו זידאן.

וולפגנג הלק, אגיפוטולוגיסט גרמני, ראה בהדג'ו הור כפרעה של התקופה הקדם-שושלתית במצרים העתיקה (תרבות סמאינה). עם זאת, אגיפטולוגים אחרים חולקים על כך וטוענים כי הדג'ו הור לא היה מנהיג של מדינה מצרית עתיקה, אלא מנהיג של מדינה קטנה אחרת. בנוסף לכך, לא ידוע על קבר המשתייך להדג'ו והור, ושמו לא נמצא באבן פלרמו (אסטלה המכילה חלק מרשימת מלכי מצרים בתקופת הממלכה הקדומה מהשושלת הראשונה ועד השושלת החמישית), מה שמחזק את הטענה כי לא היה מנהיג מהתקופה הקדם-שושלתית של מצרים.

## הערות שוליים

קטגוריה:פרעוני מצרים
על כנפי החלום

**רדיו פלייר** (באנגלית: **Radio Flyer**) הוא סרט דרמה-פנטזיה אמריקאי משנת 1992 בבימויו של ריצ'רד דונר ובכיכובם של אלייז'ה ווד, ג'וזף מאזלו אדם בולדווין ולוריין בראקו. הסרט עוסק בשני אחים, מייקי (אלייג'ה ווד) ובובי (ג'וזף מזלו), המנסים לברוח מהמציאות הקשה של חייהם עם אביהם החורג המתעלל. הם מוצאים מפלט בדמיונם ובפרויקט שאפתני לבניית מטוס מהעגלה שלהם, "רדיו פלייר", במטרה לברוח מהמצב הקשה בו הם נמצאים.

## תקציר העלילה
מייקי ובובי עוברים עם אמם לעיר חדשה ומוצאים את עצמם תחת משטר אלים מצד אביהם החורג המכונה "המלך". כדי להתמודד עם המציאות, הם שוקעים בדמיון ופנטזיות. מייקי מחליט לבנות עבור אחיו הקטן מטוס מעגלת "רדיו פלייר", ובכך לעזור לו לברוח מחיי היומיום הקשים. העלילה שזורה בין פנטזיה ומציאות, ומובילה את הצופים למסע רגשי ומורכב.

## צוות השחקנים
* **[[אלייז'ה ווד|אלייג'ה ווד]]** בתפקיד מייקי
* **[[ג'וזף מאזלו]]** בתפקיד בובי
* **[[לוריין בראקו]]** בתפקיד אם הבנים
* **ג'ון הרד** בתפקיד האב החורג, "המלך"

## ביקורות
רדיו פלייר קיבל ביקורות מעורבות, עם חלק מהמבקרים ששיבחו את הביצועים של השחקנים הצעירים ואת הנרטיב הרגשי, בעוד שאחרים מתחו ביקורת על האופי הסוריאליסטי של העלילה והסיום הפתוח. ב-Rotten Tomatoes, הסרט קיבל ציון של 35%, וב-Metacritic, הוא קיבל ציון של 31 מתוך 100.
## קישורים חיצוניים

קטגוריה:סרטי קולומביה
קטגוריה:סרטי תעופה אמריקאיים
קטגוריה:סרטי 1992
קטגוריה:סרטי דרמה אמריקאיים
קטגוריה:סרטים עם מוזיקה מאת הנס צימר
קטגוריה:אלימות במשפחה בקולנוע
קטגוריה:סרטי ריצ'רד דונר
ליד הים

**ליד הים** (באנגלית: **By the Sea**) הוא סרט דרמה רומנטית משנת 2015 שנכתב, בוים והופק על ידי אנג'לינה ג'ולי, שגם מככבת בו לצד בראד פיט. העלילה עוקבת אחר רולנד (בראד פיט) וונסה (אנג'לינה ג'ולי), זוג נשוי בשנות ה-70 שנוסע לנופש בצרפת כדי להתמודד עם המשבר בחיי הנישואין שלהם. במהלך שהותם, הם פוגשים זוג צעיר ומתמודדים עם השדים הפנימיים שלהם.
הסרט צולם באוגוסט 2014 במהלך ירח הדבש של פיט וג'ולי בגוזו, מלטה ויצא לאקרנים ב-14 בנובמבר 2015.
הוא זכה לביקורות מעורבות והיה כישלון קופתי כאשר הכניס רק 3.3 מיליון דולר מול תקציבו של 10 מיליון דולר.

## עלילה
רולנד, סופר אמריקאי, ואשתו ונסה, רקדנית לשעבר, מגיעים לעיירת חוף צרפתית בניסיון לשקם את נישואיהם. היחסים המורכבים ביניהם נחשפים ככל שהם מתיידדים עם זוג נשוי צעיר המתגורר בסמוך. הסיפור בוחן את המורכבות של אהבה, אובדן וכאב.

## צוות השחקנים
* **[[אנג'לינה ג'ולי]]** בתפקיד ונסה
* **[[בראד פיט]]** בתפקיד רולנד
* **[[מלאני לורן]]** בתפקיד לאה
* **[[נילס ארסטרופ]]** בתפקיד מישל
* **[[מלוויל פופו]]** בתפקיד פרנסואה

## ביקורות
*ליד הים* קיבל ביקורות מעורבות עד שליליות. בעוד שהסרט שיבח על הסגנון הוויזואלי והמשחק, חלק מהמבקרים מתחו ביקורת על העלילה האיטית והאופי האינטנסיבי של הדרמה. ב-Rotten Tomatoes, הסרט קיבל ציון של 35% וב-Metacritic, הוא קיבל ציון של 45 מתוך 100.

## קישורים חיצוניים
* 

קטגוריה:סרטי אולפני יוניברסל
קטגוריה:סרטים שעלילתם מתרחשת בצרפת
קטגוריה:סרטים על סופרים
קטגוריה:סרטי 2015
קטגוריה:סרטים שהיו כישלון קופתי
קטגוריה:סרטי דרמה רומנטית אמריקאיים
פרס נשיא המדינה וראש הממשלה

**פרס נשיא המדינה וראש הממשלה** הוא פרס ישראלי המוענק החל משנת 1988 בידי המועצה להנצחת נשיאי ישראל וראשי ממשלותיה.

הפרס מוענק מדי שנה על "עבודות או יצירות בתחום המחקר או האומנות ו/או על פעילות בתחום החינוך, החברה או הכלכלה, הקשורות קשר ישיר והדוק לדמותו, להגותו או לפועלו של אחד מן האישים המונצחים". בכל שנה מוקדש הפרס לנשיא אחד ולראש ממשלה אחד במחזורים של עשר שנים. לאורך השנים נמנו בין הזוכים חוקרים ואנשי אקדמיה, אמנים ומוסדות חינוך.

על-פי תקנון הפרס (שאושר בשנת 2020) הזוכים בפרס נבחרים בידי ועדה ציבורית המורכבת מאיש ציבור בעל רקע בתחום ההיסטוריה, נציג של ארכיון המדינה, נציגים מגופי ההנצחה הרלוונטיים לדמויות הנבחרות בכל שנה, שני אישי ציבור חיצוניים ושניים מבין נציגי הציבור החברים במועצה להנצחת נשיאי ישראל וראשי ממשלותיה. את החלטת הוועדה מאשרים ראש הממשלה ונשיא המדינה והוא מוענק בידיהם בטקס ממלכתי המתקיים בבית הנשיא מדי שנה בא' בניסן (ראש השנה למלכים, על פי המסורת היהודית).

בין הזוכים בפרס בעבר: איתמר רבינוביץ', יורם פרי, רדא מנצור, אריאל פלדשטיין, אבי שילון, פולה קבלו, עדי שרצר, מוטי גולני, יהודה ריינהרץ וההצגה **גברתי ראש הממשלה**.

## קישורים חיצוניים
* אתר הפרס

## הערות שוליים

קטגוריה:משרד ראש הממשלה
קטגוריה:הנצחת פוליטיקאים ישראלים
נשיא המדינה וראש הממשלה
להקת הכליזמרים של בודפשט

**להקת הכלייזמרים של בודפשט** (בהונגרית: **Budapest Klezmer Band**) נוסדה בשנת 1990 ומנגנת מוזיקה יהודית מסורתית. הם הופיעו גם במחזות זמר והצליחו מאוד בסיבובי הופעות באירופה ובאמריקה. בשנת 2000, הלהקה זכתה בפרס התרבות הציבורית של על שם זולטאן קודאי (Kodály Zoltán közművelődési díj) של האקדמיה ההונגרית למדעים, ובשנת 2003 הם קיבלו את פרס Artisjus (פרס הכרה ועידוד של פעילות אמנותית וספרותית הונגרית עכשווית).

## היסטוריה
כפי שהלהקה מעידה על עצמה: מאז 1990, להקת הכליזמרים של בודפשט מבדרת את הקהל שלה במופעי במה דינמיים והומוריסטים. היא משלבת את המגמות המוזיקליות השונות של אגן הקרפטים בצורה וירטואוזית. חברי הלהקה הם מאסטרים אמיתיים בכלים שלהם, שמגדירים מחדש את מוזיקת הכליזמר על פני גבולות הז'אנרים. ביצירות המוזיקליות הספציפיות משלימים את המוטיבים היידישיים המסורתיים באלמנטים הלקוחים ממוזיקה צוענית וממוזיקה עממית, המתובלים בנגיעה של מודרניות.
המנהל והמלחין המייסד של הלהקה הוא פרנץ (פדיה) יאבורי, שרעיונותיו החדשניים יצרו בהונגריה את הז'אנרים של בלט כליזמר, סוויטת כליזמר וכליזמר מחזמר. כל הפקת אמנות נוצרה עם אמנים מקומיים ברמה עולמית. העולם המוזיקלי המתוחכם של הכליזמר המיוצג על ידי הלהקה, עם אווירה קרפטית אופיינית, זוכה להצלחה עצומה בקרב קהלים אירופיים בהונגריה ומחוצה לה. להקת הכליזמרים של בודפשט היא בעלת הכרה וזוכת פרסים יוקרתיים רבים.
## תקליטורים
* 1995: א נכט בגן עדן (לילה בגן עדן)
* 1997: הרכבת של שעה 7:40
* 1999: פורים
* 2000: יידיש בלוז
* 2001: סוויטת כליזמר
* 2005: לחיים, רבי
* 2005: לחיים בודפשט

## גלריה

קובץ:Ferenc_Jávori,_Budapest_Klezmer_Band-2.jpg|קישור=Fájl:Ferenc_Jávori,_Budapest_Klezmer_Band-2.jpg|טקסט=Jávori Ferenc Fegya|פֶרֶנְץ (פדיה) יאבורי
קובץ:Anna_Nagy,_Budapest_Klezmer_Band.jpg|קישור=Fájl:Anna_Nagy,_Budapest_Klezmer_Band.jpg|טקסט=Nagy Anna|אנה נאג'
קובץ:Bence_Gazda,_Budapest_Klezmer_Band-2.jpg|קישור=Fájl:Bence_Gazda,_Budapest_Klezmer_Band-2.jpg|טקסט=Gazda Bence|בנצה גאזדה
קובץ:István_Kohán,_Budapest_Klezmer_Band-3.jpg|קישור=Fájl:István_Kohán,_Budapest_Klezmer_Band-3.jpg|טקסט=Kohán István|אישטוואן קוהאן
קובץ:Gábor_Barbinek,_Budapest_Klezmer_Band.jpg|קישור=Fájl:Gábor_Barbinek,_Budapest_Klezmer_Band.jpg|טקסט=Barbinek Gábor|גאבור ברבינק
קובץ:László_Máthé,_Budapest_Klezmer_Band.jpg|קישור=Fájl:László_Máthé,_Budapest_Klezmer_Band.jpg|טקסט=Máthé László|לאסלו מאתה
קובץ:Balázs_Végh,_Budapest_Klezmer_Band-2.jpg|קישור=Fájl:Balázs_Végh,_Budapest_Klezmer_Band-2.jpg|טקסט=Végh Balázs|בלאז' וֶג


## פרסים
* פרס פרימה (2015)
* פרס הקהל פרימה פרימיסימה (2015)

## לקריאה נוספת
* אתר הלהקה
## קישורים חיצוניים
* 

קטגוריה:תרבות יהודית
קטגוריה:להקות
קטגוריה:תזמורות
קטגוריה:מוזיקה יהודית
קטגוריה:בודפשט: תרבות
אוקהאם

**אוֹקְהָאם** (באנגלית: **Oakham**) היא עיירת שוק במחוז ראטלנד באזור מזרח המידלנדס של אנגליה.

## מיקום
העיירה שוכנת בגובה 99–122 מטרים מעל פני הים, כ-40 קילומטרים מזרחית ללסטר, כ-45 קילומטרים דרומית-מזרחית לנוטינגהאם וכ-37 קילומטרים צפונית-מערבית לפיטרבורו.

האזור העירוני של העיירה מתפרס לתוך העיירה השכנה  השוכנת צפונית-מערבית לאוקהאם.

## [[טופונימיה]]
פירוש שם העיירה הוא: אחוזת בית, או כפר, או "ארץ מוקפת" של אוֹקָה (Occa).

## דמוגרפיה
במפקד 2021 מנתה אוכלוסיית אוקהם 12,149 נפש.

## ציוני דרך
ציוני דרך היסטוריים ותיירותיים באוקהאם:
* **כנסיית "כל הקדושים"** (All Saints): כנסייה שנבנתה במהלך המאה ה-13 והמאה ה-14 ושוחזרה בשנים 1857–1858 על ידי סר ג'ורג' גילברט סקוט. מהצריח נשקפים נופים במרחק מספר קילומטרים לכל הכיוונים.
* ***': מהטירה [[אדריכלות נורמנית|הנורמנית]] שרד רק האולם הגדול, מוקף בתלוליות עפר המסמנות את החצר הפנימית של הטירה. האולם היה, ככל הנראה, בבית אחוזה מבוצר, המתוארך לשלהי [[המאה ה-12]] והוא מעוטר בפרטים אדריכליים [[אדריכלות רומנסקית|רומנסקיים]]. [[קובץ:Oakham_Castle_and_All_Saints'_Church.jpg|שמאל|ממוזער| האולם הגדול של טירת אוקהאם. ברקע: הצריח של כנסיית "כל הקדושים".]]האולם היה בשימוש עד שנת 1970 ומעת לעת, עדיין משמש מקום מושב לבתי דין מיוחדים ומקום לאירועים וחתונות.
* '''פרסות בטירת אוקהאם''': על פי המסורת, בני משפחת המלוכה ואצילים שהגיעו לעיירה היו צריכים לשלם קנס בצורה של פרסת סוס. המנהג הייחודי הזה נמשך כבר למעלה מ-500 שנה, אך כיום הוא נוהג רק באירועים מיוחדים, כמו: ביקורים מלכותיים).[[קובץ:Oakham_Castle_Horseshoes.jpg|ימין|ממוזער| פרסות טקסיות בטירת אוקהאם]]כיום יש על קירות הטירה למעלה מ-200 פרסות זיכרון. לא כולן מתוארכות, וככל הנראה חלק מהקדומות יותר לא שרד. הפרסה המתוארכת המוקדמת ביותר היא משנת [[1470]], עת ביקר במקום המלך [[אדוארד הרביעי, מלך אנגליה|אדוארד הרביעי]]. פרסות אחרונות מציינות ביקורים של [[אן, הנסיכה המלכותית|הנסיכה אן]] ([[1999]]) ו[[צ'ארלס השלישי, מלך הממלכה המאוחדת|הנסיך צ'ארלס]] ([[2003]]). מוטיב הפרסה מופיע בסמל מועצת המחוז וכן על תוויות הבירה המקומית.

***': מבנה עץ ואבן, מתומן, עם גג צפחה, שנבנה ככל הנראה במאה ה-16.
ממוזער| כיכר העיר העתיקה
* '''השוק הפתוח''': נערך בימי רביעי ושבת.

ממוזער| אוקהאם מרקט קרוס, עם בית הספר אוקהאם מעבר
## ראו גם
* מחוז ראטלנד
* מזרח המידלנדס

## קישורים חיצוניים

## הערות שוליים

קטגוריה:אנגליה: ערים
תומאס קופר

**תומאס קופר** (באנגלית: **Thomas Cooper**; 1764–1829) היה עורך דין ופוליטיקאי אמריקאי, איש המפלגה הפדרליסטית, אשר כיהן כחבר בית הנבחרים של ארצות הברית מטעם דלאוור בקונגרסים ה-13 וה-14.

## ביוגרפיה
### ראשית חייו וקריירה
קופר נולד ב-1764 ב-Little Creek Hundred במושבת דלאוור, והיה בנם של אייזק וקומפורט טאונסנד בארקלי קופר. סבו של קופר, בארקלי טאונסנד, הגיע ללורל בשנת 1768 ממחוז דורצ'סטר, פרובינציית מרילנד, ובזמן מסוים היה הבעלים של כמעט כל האזור. אביו אייזק כיהן כחבר האספה הכללית של דלאוור, והיה חבר בוועידת דלאוור שאשררה את חוקת ארצות הברית ב-1787. אייזק היה גם חבר בוועידת החוקה של דלאוור משנת 1792. אחיו של קופר היה המושל ויליאם ב. קופר.

קופר השלים את לימודי ההכנה שלו בביתו ב-Little Creek Hundred. לאחר שלמד משפטים אצל ג'יימס פ. וילסון, הוא התקבל ללשכת עורכי הדין בדלאוור ב-1805 והחל לעסוק בכך בג'ורג'טאון.

### קריירה פוליטית
קופר היה חבר המפלגה הפדרליסטית והחל את הקריירה הפוליטית שלו כחבר בבית הנבחרים של המדינה, שם כיהן בין השנים 1803–1807. לאחר מכן כיהן כהונה בסנאט של המדינה מ-1808 עד 1810, עד שנבחר לבית הנבחרים של ארצות הברית ב-1813. קופר כיהן בבית הנבחרים מ-4 במרץ 1813 עד 3 במרץ 1817.

### אחרית חייו
בשנת 1817 פרש קופר מבית הנבחרים, אך המשיך לעסוק בעריכת דין בג'ורג'טאון עד מותו. בין תלמידיו של קופר היו אדוארד ווטן וקיילב ס. לייטון. קופר נחשב לעורך דין מקצועי ובעל ידע לעמיתיו.

קופר מת בג'ורג'טאון, דלאוור בשנת 1829, ונקבר בבית הקברות של משפחת קופר ליד לורל.

## קישורים חיצוניים
*
* 

קטגוריה:אמריקאים ילידי דלאוור
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1764
קטגוריה:אמריקאים שנפטרו ב-1829
היועץ

**היועץ** (באנגלית: **The Counselor**) הוא סרט מתח ופשע משנת 2013 בבימויו של רידלי סקוט על פי תסריט של קורמק מקארתי ובכיכובם של מייקל פסבנדר, פנלופה קרוז, חאווייר ברדם, קמרון דיאז ובראד פיט. העלילה נכתבה על ידי הסופר קוֹרְמָק מָקַרְתִּי ומתמקדת בעורך דין (מייקל פסבנדר) שנקלע לעסקת סמים מסוכנת שמסתבכת, תוך שהוא מתמודד עם ההשלכות ההרסניות של החלטותיו.

הפעילות האלימה וצמאת דם של קרטלי הסמים מתוארת כשהיועץ, עורך דין ברמה עולמית, מסתבך בעסקת סמים סביב אזור הגבול הבעייתי סיודאד חוארז, מקסיקו / טקסס .
היועץ נבחר כסרט הסיום בפסטיבל מורליה 2013 וגם הוקרן בפסטיבל קורק. הסרט יצא לאקרנים ב-25 באוקטובר 2013, והוא מוקדש לאחיו של סקוט, טוני סקוט, שמת ב-2012. הוא קיבל ביקורות מעורבות והכניס 71 מיליון דולר ברחבי העולם מול תקציב של 25 מיליון דולר.

## עלילה
הסרט עוקב אחר עורך דין מצליח שמסתבך בעולם הפשע כשהוא נכנס לעסקת סמים בשווי מיליונים במטרה להרוויח בקלות. ככל שהעסקה מסתבכת, הוא מוצא את עצמו מוקף בדמויות מסוכנות ומתמודד עם השלכות קטלניות.

## צוות השחקנים
* **מייקל פסבנדר** בתפקיד היועץ
* **פנלופה קרוז** בתפקיד לורה
* **חאווייר ברדם** בתפקיד ריינר
* **קמרון דיאז** בתפקיד מאלקינה
* **בראד פיט** בתפקיד ווסטר

## ביקורות
היועץ קיבל ביקורות מעורבות עד שליליות. בעוד שהסרט שיבח על הופעות השחקנים ועל הבימוי, המבקרים ציינו שהעלילה מורכבת מדי ואיטית. באתר Rotten Tomatoes, הסרט קיבל ציון של 34% על סמך 225 ביקורות, וב-Metacritic הוא קיבל ציון של 48 מתוך 100.

## קישורים חיצוניים

קטגוריה:לונדון בקולנוע
קטגוריה:סרטי רידלי סקוט
קטגוריה:סרטי סחר בסמים
קטגוריה:סרטי פוקס המאה ה-20
קטגוריה:סרטי 2013
יריב אינטימי

**יריב אינטימי** (באנגלית: **The Devil's Own**) הוא סרט מתח-פעולה משנת 1997 בבימויו של אלן ג'יי פאקולה, בכיכובם של האריסון פורד ובראד פיט. הסרט עוסק בסיפורו של פרנקי מקגווייר (פיט), חבר בצבא האירי הרפובליקני המסתתר בארצות הברית תחת זהות בדויה ומתארח בביתו של שוטר ניו יורקי בשם טום אומירה (פורד). אומירה מגלה בהדרגה את זהותו האמיתית של מקגווייר, מה שמוביל לעימות מוסרי ומסוכן בין השניים.

הסרט יצא לאקרנים על ידי סרטי קולומביה ב-26 במרץ 1997. הוא זכה לביקורות מעורבות ממבקרים, אך זכה להצלחה כלכלית. זה היה סרטו האחרון של הבמאי פאקולה, שמת שנה לאחר יציאתו לאקרנים, והסרט האחרון שצולם על ידי גורדון וויליס, שפרש זמן קצר לאחר מכן.

## תקציר העלילה
פרנקי מקגווייר, לוחם בצבא האירי הרפובליקני (IRA), נמלט לארצות הברית תחת שם בדוי. הוא מוצא מחסה אצל טום אומירה, שוטר ניו יורקי טוב-לב, שמאמץ אותו כבן משפחה מבלי לדעת על עברו. עם הזמן, אומירה מגלה את האמת על פרנקי ועל היותו מבוקש על ידי רשויות החוק. הסרט מתפתח סביב המתח בין טום, שמוצא עצמו קרוע בין מחויבותו החוקית לחברו החדש, לבין פרנקי, שממשיך במאבקו האידאולוגי למרות הקשר שנוצר בין השניים.

## צוות השחקנים הראשי
* **[[האריסון פורד]]** בתפקיד טום אומירה
* **[[בראד פיט]]** בתפקיד פרנקי מקגווייר
* **מרגרט קולין** בתפקיד שילה אומירה, אשתו של טום
* **רוברטה מקסוול** בתפקיד מורין
* **טראק גוז'ף** בתפקיד שון

## ביקורות
יריב אינטימי קיבל ביקורות מעורבות. המבקרים שיבחו את הופעותיהם של פיט ופורד ואת הדילמות המוסריות שהסרט מעלה, אך מתחו ביקורת על העלילה, שנחשבה לעיתים כלא מספקת. ב-Rotten Tomatoes, הסרט קיבל ציון של 37%, וב-Metacritic ציון של 52 מתוך 100.

## קישורים חיצוניים

## הערות שוליים

קטגוריה:סרטים שצולמו באירלנד
קטגוריה:ניו יורק בקולנוע
קטגוריה:סרטים על משפחות
קטגוריה:סרטי קולומביה
קטגוריה:סרטי מרדף אמריקאיים
קטגוריה:סרטי 1997
קטגוריה:סרטים עם מוזיקה מאת ג'יימס הורנר
קטגוריה:סרטים שצולמו בניו ג'רזי
הזאבים

**הזאבים** (באנגלית: **Wolfs**) הוא סרט קומדיית פעולה אמריקאי משנת 2024 שנכתב ובוים על ידי ג'ון ווטס. בסרט מככבים ג'ורג' קלוני, בראד פיט, איימי ריאן, אוסטין אברמס ופורנה ג'אגנתן. עלילת הסרט עוקבת אחר שני פיקסרים () מקצועיים שנאלצים לעבוד יחד, למרות העדפתם לפעול כזאבים בודדים.

הסרט הוקרן בבכורה מחוץ לתחרות בפסטיבל הסרטים הבינלאומי ה-81 של ונציה, ב-1 בספטמבר 2024.

הצלחת הסרט הובילה לכך שווטס נשכר לכתוב ולביים סרט המשך.

## צוות השחקנים
* ג'ורג' קלוני בתור ג'ק
* בראד פיט בתור ניק
* איימי ראיין בתור מרגרט
* אוסטין אברמס בתור קיד
* ריצ'רד קיינד בתור אבא של קיד
* פרנסס מקדורמנד בתור קולה של פמלה דאוד-הנרי

## הפצה
הסרט עלה לשירות הסטרימינג אפל TV פלוס ב-27 בספטמבר 2024 בלמעלה מ-100 מדינות. הסרט הוקרן בבכורה בפסטיבל הסרטים של ונציה לפני עלייתו באפל TV פלוס. אפל תכננו במקור הפצה רחבה לבתי קולנוע לפני העלייה לשירות הסטרימינג, אך לבסוף הוחלט על הפצה קולנועית מוגבלת לשבוע בלבד.

עם צאתו, הסרט הפך לסרט הנצפה ביותר בהיסטוריה של אפל TV פלוס. הצפייה בסרט גדלה בכמעט 30% משבוע לשבוע מאז עלייתו. העלייה המשמעותית ביותר בצפייה בסרט הייתה במדינות כמו ארצות הברית, בריטניה, קנדה, אוסטרליה, איטליה, מקסיקו, ברזיל וגרמניה.

## ביקורות
באתר Seret.co.il, ציון הגולשים הוא 9.4 מתוך 10, בעוד שציון המבקרים עומד על 3.9 מתוך 5.

הסרט זכה לביקורות מעורבות מצד מבקרי הקולנוע והקהל. באתר Rotten Tomatoes, הסרט מחזיק בדירוג חיובי של 67% מבין 174 ביקורות, עם ציון ממוצע של 5.9 מתוך 10. באתר Metacritic, הציון הממוצע מבין 51 ביקורות הוא 60 מתוך 100.

מבקרים רבים שיבחו את הכימיה בין ג'ורג' קלוני ובראד פיט, המגלמים את הדמויות הראשיות. באתר "Movies We Texted About" נכתב כי הסרט "אינו ממציא את הגלגל בז'אנר הקומדיה-אקשן, אך בולט בזכות הכימיה הבלתי ניתנת לערעור בין ג'ורג' קלוני ובראד פיט, המעלים תסריט גנרי אך מבדר במיוחד".

עם זאת, היו גם ביקורות פחות מחמיאות. בגרדיאן צוין כי "הסרט עצמו אינו מתעלה מעבר לקומדיית פשע טיפשית ומלאת ביטחון עצמי, אך הכוכבים הראשיים נראים כאילו הם נהנים, והתחושה שלהם של כיף, במידה רבה, מדבקת".

תומר קמרלינג מאתר "מאקו" ציין כי הסרט "מריח כמו כישלון, ולגמרי לא בצדק", והוסיף כי הוא "כיף גדול" למרות הפגמים שבו. לעומתו, אורון שמיר מ"הארץ" הגדיר את האיחוד של קלוני ופיט כ"מופת של סתמיות", והעיר כי הופעותיהם הלאות מגובות בתפניות עלילה מאולצות וצילום חסר השראה. באתר "עין הדג" נכתב כי הסרט "לא סרט שאפתני במיוחד", אך הוא "כיף טהור שיודע מה הוא רוצה להיות ויודע איך לעשות את זה בלי להסתבך". ארז דבורה מ-ynet ציין כי הסרט "נשען לחלוטין על הכריזמה של כוכביו - וזה ממש לא מספיק", והוסיף כי "העלילה מתקדמת בעצלתיים".

## פרסים ומועמדויות

## קישורים חיצוניים

#### ביקורות
* 

## הערות שוליים

קטגוריה:סרטי קולומביה
קטגוריה:אפל TV פלוס: סרטים
קטגוריה:סרטי 2024
ליה אללוף

**ליה אללוף** (נולדה ב-30 ביולי 2002) היא דוגמנית ושחקנית ישראלית. זוכת פרס אופיר לשחקנית הראשית הטובה ביותר לשנת 2024 על תפקידה בסרט "קרוב אלי".

## ביוגרפיה
אללוף גדלה בגבעתיים. השלישית מתוך ארבעה אחים. אמה עובדת סוציאלית ואביה עובד בחברת השקעות. היא שירתה בצה"ל בתור מדריכת איסוף קרבי.

אללוף למדה משחק מול מצלמה ב-Reacting Studio - ריאקטינג סטודיו בתל אביב. 

בשנת 2021 הופיעה בסדרה "עלומים". 

בשנת 2024 השתתפה בסרט "קרוב אלי", שבו גילמה את התפקיד הראשי של עדן, בחורה צעירה ופרועה שמאבדת את אחיה הצעיר נתי בתאונת דרכים ומגלה שלאחיה היה קשר עם נערה בשם מאיה (בגילומה של דריה רוזן).
על תפקיד בסרט זכתה אללוף בפרס השחקנית הטובה ביותר בפסטיבל הקולנוע ירושלים ובפרס אופיר בקטגוריית השחקנית הטובה ביותר.

אללוף שיחקה בדרמת המתח של הוט "גחליליות" לצד נינט טייב ודאנה איבגי, ובסדרה "רצח בים המלח" של קשת 12.

## חיים אישיים
אללוף הייתה בזוגיות עם השחקן אופק פסח במשך חמש שנים. מתגוררת בתל אביב.

ליה היא אחייניתו של הזמר והמוזיקאי דודו טסה.

## קישורים חיצוניים

* ראיון והפקת אופנה עם ליה אללוף, באתר פקטורי 54
* 

## הערות שוליים

קטגוריה:שחקניות ישראליות
קטגוריה:שחקנים ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:זוכות פרס אופיר: השחקנית הטובה
קטגוריה:דוגמניות ישראליות
קטגוריה:ישראליות שנולדו ב-2002
קטגוריה:ישראלים שנולדו ב-2002
התאחדות חברות לביטוח חיים בע"מ

**התאחדות חברות לביטוח חיים בע"מ** הוא ארגון התנדבותי ישראלי בו חברים מרבית המבטחים (חברות הביטוח) הפועלים בישראל בענפי ביטוח החיים. כל מבטח ישראלי שיש לו רישיון ביטוח באחד מהענפים האמורים רשאי להצטרף כחבר באיגוד.

החל מפברואר 2024, מכהן ישראל מימון כמנכ"ל התאחדות חברות לביטוח חיים בע"מ ואיגוד חברות הביטוח בישראל. האיגוד רשום כעמותה ברשם העמותות.

מטה ההתאחדות ממוקם במגדל משה אביב ברמת גן.

## היסטוריה
ההתאחדות הוקמה בשנת 1957 במטרה לבצע השקעות משותפות צמודות מדד, תחילה בחברת החשמל ולאחר מכן באוצר המדינה באמצעות הקמת תוכנית שמאפשרת לחברות הביטוח להנפיק פוליסות ביטוח חיים המבטיחות תשואה מוצמדת.

המטרות העיקריות של ההתאחדות הן לייצג את המבטחים מול מדינת ישראל בנוגע להסכמי השקעות באיגרות חוב ייעודיות, הרלוונטיים לפוליסות שהונפקו עד 1 בינואר 1992, כולל פרמיות שוטפות הנגבות במסגרת פוליסות אלו.

בנוסף, ההתאחדות פועלת לייצג את המבטחים בפני המפקח על הביטוח ויתר הרשויות במדינה, כולל משרדי הממשלה, הכנסת, רשויות ציבוריות ומוסדות ציבוריים. ההתאחדות משמשת כנציגות של המבטחים לפניות מהרשויות והמוסדות הנוגעים לביטוחי חיים.

היא מטפלת גם בענייני חקיקה הקשורים לביטוח חיים או שיש להם השלכה על ענף ביטוח החיים.

מעבר לכך, ההתאחדות מייצגת את ענף הביטוח בפני התקשורת והציבור בנושאים הקשורים לביטוח חיים, ומייצגת את ענף ביטוח החיים בהתקשרויות ענפיות, בכפוף להיתרים הנדרשים לפי החוק.

## ראשי האיגוד
בראשות הארגון נבחרים לעמוד אחד ממנהלי חברות הביטוח הגדולות.

### יו"ר
*עופר אליהו
*זאב אבן חן - כיהן בשנים 2014-2011
*יאיר המבורגר - יו"ר חברת הראל השקעות - כיהן בתפקיד בשנים 2024-2016
*בני גבאי - יו"ר חברת הפניקס חברה לביטוח, מכהן בתפקיד מינואר 2024

### מנכ"ל
*גיא רוטקופף - כיהן בשנים 2023-2016
*מאיר שביט
*ישראל מימון - משנת 2024

## קישורים חיצוניים
* 
* התאחדות חברות לביטוח חיים בע"מ

## הערות שוליים

קטגוריה:ישראל: ביטוח
קטגוריה:ביטוח פנסיוני בישראל
קטגוריה:ישראל: ארגונים
קטגוריה:איגודים בישראל
וילארד הול

**וילארד הול** (באנגלית: **Willard Hall**; 24 בדצמבר 1780 - 10 במאי 1875), היה עורך דין ופוליטיקאי אמריקאי, איש המפלגה הדמוקרטית-רפובליקנית, אשר כיהן כחבר הסנאט של דלאוור, כחבר בית הנבחרים של ארצות הברית מטעם דלאוור וכשופט מחוזי של ארצות הברית בבית המשפט המחוזי הפדרלי במחוז דלאוור. הוא כיהן כנשיא הראשון של החברה ההיסטורית של דלאוור, היה נשיא אגודת התנ"ך המדינתית, והיה גורם מרכזי בהקמת אגודת קרן החיסכון של וילמינגטון כבנק קהילתי, שכיהן כנשיא שלה במשך יותר מ-40 שנה.

## ביוגרפיה
### השכלה וקריירה
הול נולד ב-24 בדצמבר 1780 בווסטפורד שבמסצ'וסטס, ולמד בבתי הספר הציבוריים ובאקדמיית ווסטפורד. הוא השלים את לימודיו באוניברסיטת הרווארד ב-1799 ולמד משפטים ב-1803. הוא התקבל ללשכת עורכי הדין והצטרף למשרד עורכי דין בדובר, דלאוור, מ-1803 עד 1823. הוא כיהן כמזכיר המדינה של דלאוור מ-1811 עד 1814, ומ-1821 עד 1823.

### כהונה בקונגרס
הול נבחר כדמוקרטי-רפובליקני מטעם מחוז הקונגרס הכללי של דלאוור לבית הנבחרים של ארצות הברית לקונגרס ה-15. הוא נבחר מחדש לקונגרס ה-16 וכיהן מ-4 במרץ 1817 עד 22 בינואר 1821, אז התפטר. הוא נכשל ב-1820 בניסיונו להיבחר מחדש לקונגרס ה-17. ב-1822 כיהן כחבר הסנאט של דלאוור. הוא היה המהדר של הקוד המתוקן של דלאוור בשנת 1829. כמו כן, הוא היה ציר לוועידה החוקתית של דלאוור בשנת 1821.

### כהונה כשופט פדרלי
הול קיבל מינוי פגרה מהנשיא ג'יימס מונרו ב-6 במאי 1823, למושב בבית המשפט המחוזי של ארצות הברית במחוז דלאוור שפונה על ידי השופט ג'ון פישר. הנשיא מונרו מינה אותו לאותו תפקיד ב-5 בדצמבר 1823. הוא אושר על ידי הסנאט של ארצות הברית ב-9 בדצמבר 1823, וקיבל את המינוי שלו באותו יום. כבונתו הסתיימה ב-6 בדצמבר 1871, עקב פרישתו.

### שירות אחר
הול היה נשיא מועצת בית הספר וילמינגטון מ-1852 עד 1870. הול היה גם הנשיא הראשון של החברה ההיסטורית של דלאוור. בספטמבר 1831, הול היה בין עשרים וחמישה חברים מייסדים שנבחרו לכהן במועצת המנהלים של האגודה החדשה לקרן חיסכון של וילמינגטון, בנק קהילתי שנועד לספק לאנשים עם חסכונות צנועים בלבד מקום בטוח להפקיד את כספיהם. ב-1 באוקטובר 1831 נבחר הול לנשיא הבנק, תפקיד בו מילא עד 1872, אז פרש בגיל 92.

### מותו
ממוזער| קבר וילארד הול בבית הקברות ווילמינגטון וברנדיווין
הול מת ב-10 במאי 1875 בווילמינגטון, דלאוור, לשם עבר בשנת 1825. הוא נקבר בבית הקברות וילמינגטון וברנדיווין בווילמינגטון.

## משפחתו
בשנת 1806, הול נישא לג'וניה קילן, בתו של הקנצלר ויליאם קילן ונולדה להם בת, לוסינדה. ג'וניה מתה ב-1826 והול התחתן עם הרייט היליארד.

## שירות דת
הול שימש כמורה בבית ספר לימי ראשון בכנסייה הפרסביטריאנית.

## קישורים חיצוניים

*
* 

## הערות שוליים

קטגוריה:אמריקאים ילידי מסצ'וסטס
קטגוריה:בוגרי אוניברסיטת הרווארד
קטגוריה:מזכירי המדינה של דלאוור
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1780
קטגוריה:אמריקאים שנפטרו ב-1875
ג'סיקה האל

**ג'סיקה ג'וליף האל** (באנגלית: **Jessica Jolliffe Hull**; נולדה ב-22 באוקטובר 1996) היא אתלטית אוסטרלית, סגנית אלופה אולימפית (פריז 2024) בריצת 1500 מטר, זוכת מדליית ארד באליפות העולם בטוקיו 2025  ושיאנית העולם בריצת 2000 מטר.

## ביוגרפיה
האל נולדה וגדלה באלביון פארק, ניו סאות' ויילס, אוסטרליה. היא שיחקה כדורגל עד גיל 14 ואחר כך התאמנה בריצה בהדרכת אביה. עם סיום לימודי התיכון היא עברה לארצות הברית ולמדה באוניברסיטת אורגון.

### 2019
באליפות העולם שנערכה בדוחה, קטר באוקטובר 2019 היא סיימה במקום 13 בריצת 1500 מטר בשיא אישי חדש של 4:01.80 דקות.

### 2021
באולימפיאדת טוקיו היא סיימה במקום 11 בריצת 1500 מטר בתוצאה של 4:02.63 דקות, בשלב חצי הגמר היא קבעה שיא אוקיאניה חדש של 3:58.81 דקות ועלתה מהמקום הרביעי לריצת הגמר.

### 2022
באליפות העולם באולם שנערכה בבלגרד, סרביה ב-18 במרץ 2022 היא סיימה במקום שישי בריצת 3000 מטר בתוצאה של 8:44.97 דקות.

באליפות העולם שנערכה ביוג'ין, אורגון, ארצות הברית ביולי 2022 היא סיימה במקום שביעי בריצת 1500 מטר בתוצאה של 4:01.82 דקות.

### 2023
באליפות העולם שנערכה בבודפשט, הונגריה, ארצות הברית ביולי 2023 היא סיימה במקום 26 בריצת 5000 מטר בתוצאה של 15:15.89 דקות.

### 2024
באליפות העולם באולם שנערכה בגלאזגו, סקוטלנד ב-3 במרץ 2024 היא סיימה במקום רביעי בריצת 3000 מטר בשיא אוקיאניה חדש של 8:24.39 דקות.

במסגרת ליגת היהלום שנערכה בפריז ב-7 ביולי היא סיימה שנייה בריצת 1500 מטר בשיא אוקיאניה חדש של 3:50.83 דקות והתוצאה בחמישית בטיבה בכל הזמנים, אחרי פיית' קיפייגון מקניה שקבעה שיא עולם חדש של 3:49.04 דקות.
#### שיאנית עולם
שבוע לאחר מכן, בתחרות שנערכה במונקו ב-12 ביולי היא קבעה בריצת 2000 מטר שיא עולם חדש של 5:19.70 דקות.
#### סגנית אלופה אולימפית
באולימפיאדת פריז זכתה במדליית כסף בריצת 1500 מטר בתוצאה של 3:52.56 דקות, אחרי פיית' קיפייגון שקבעה שיא אולימפי חדש של 3:51.29 דקות ולפני ג'ורג'יה בל מהממלכה המאוחדת (3:52.61 דקות).

## חיים אישיים
בדצמבר 2022 נישאה לדניאל ג'וליף.

## שיאים אישיים
### אצטדיון
* ריצת 1500 מטר: 3:50.83 דקות (2024), שיא אוקיאניה
* ריצת מייל: 4:15.34 דקות (2023)
* ריצת 2000 מטר: 5:19.70 דקות (2024), **[[שיאי עולם באתלטיקה|שיא עולם]]**
* ריצת 5000 מטר: 14:43.80 דוקת (2020), שיא אוסטרליה

### אולם
* ריצת 1500 מטר: 4:01.19 דקות (2024), שיא אוקיאניה
* ריצת מייל: 4:19.03 דקות (2024), שיא אוקיאניה
* ריצת 3000 מטר: 8:24.39 דקות (2024), שיא אוסטרליה

## קישורים חיצוניים

קטגוריה:אצניות אוסטרליות
קטגוריה:זוכות מדליית כסף אולימפית אוסטרליות: אתלטיקה
קטגוריה:אתלטיות באולימפיאדת טוקיו (2020)
קטגוריה:אתלטיות באולימפיאדת פריז (2024)
קטגוריה:ילידות 1996
קטגוריה:אוסטרליות שנולדו ב-1996